
	НАЦИОНАЛНИ МЕХАНИЗАМ
ЗА ПРЕВЕНЦИЈУ ТОРТУРЕ
МОНИТОРИНГ УСТАНОВА
У КОЈИМА СЕ НАЛАЗЕ 

ЛИЦА ЛИШЕНА СЛОБОДЕ


	Извештај

o материјалним условима просторија за полицијско задржавање 
на аеродрому „Никола Тесла“

Београд, 21. март 2014. године




Током праћења поступка прихвата повратника у Републику Србију, који су депортовани из Краљевине Шпаније и Републике Немачке посебно организованим летом 21. марта 2014. године, НПМ је обишао и просторије за задржавање у оквиру станице граничне полиције на аеродрому „Никола Тесла“.
Гранична полиција располаже са две просторије у које се смештају лица лишена слободе. У њима се налази по један лежај, односно дрвена клупа. Просторије су чисте, одржаване и загрејане. Мокри чвор не постоји унутар просторија, али је у непосредној близини.
У просторијама не постоји доток природне светлости, као ни вештачко осветљење. Такође, није омогућен доток свежег ваздуха. 
	УТВРЂЕНО

Просторије за задржавање Граничне полиције на аеродрому „Никола Тесла“, нису у довољној мери осветљене (ни природним, ни вештачким светлом), а такође је недовољан и доток свежег ваздуха.  



	РАЗЛОЗИ 

Све просторије за задржавање морају да буду у довољној мери осветљене и са непосредним дотоком свежег ваздуха. 

Све просторије у којима се врши полицијско задржавање морају имати приступ вештачком осветљењу.
 

Све полицијске ћелије треба да су чисте и да имају одговарајуће осветљење (нпр. довољно за читање, осим у време спавања); пожељно је да ћелије имају природно светло.



	ПРЕПОРУКА

Управа граничне полиције ће предузети одговарајуће мере како би се омогућило да просторије за задржавање, на аеродрому „Никола Тесла“, буду довољно осветљене и проветрене. 




Просторије нису покривене видео надзором и немају аларм/дугме за позивање страже.

	УТВРЂЕНО

У просторијама за задржавање Граничне полиције на аеродрому „Никола Тесла“, није установљен ефикасан систем који ће задржаном лицу омогућити да позове дежурног полицијског службеника. Такође, просторије нису покривене видео надзором.  



	РАЗЛОЗИ 

Полицијске ћелије које се налазе предалеко од канцеларије или видних места где се припадници полиције уобичајно налазе и нису опремљене никаквим средствима (нпр.систем позивања) који би омогућио задржаним лицима да привуку пажњу полицајца. Под таквим условима постоји велики ризик од различитих инцидената (нпр.насиље међу затвореницима, покушај самоубиства, пожари итд) на које се не би правовремено одговорило.

Просторије морају бити суве и проветрене, мора да постоји доток свежег ваздуха, као и да су осветљене како природним, тако и вештачким светлом, загрејане у складу са климатским приликама, опремљене креветом, душеком и довољним бројем ћебади, са санитарним уређајима, са дугметом електричног звона за позивање дежурног полицијског службеника, са простором за време на свежем ваздуху, са контролом путем видео-надзора и без елемената који у редовном току ствари могу послужити за самоповређивање задржаног лица. 
 
За надзор над задржаним лицима полицијски службеници могу да употребљавају направе за пренос звучних и оптичких снимака. Употреба ових направа мора у простору бити видно означена.
 
У просторијама за полицијско задржавање потребно је поставити обавештење да је просторија под видео надзором. 



	ПРЕПОРУКА

Управа граничне полиције ће у просторијама за полицијско задржавање, на аеродрому „Никола Тесла“, инсталирати дугмад аларма за позивање дежурног полицијског службеника, као и видео надзор.



Службена лица воде записник о задржавању, а лекарски преглед омогућују лицима када затраже. Лицима којима је одређено задржавање обезбеђена је храна.

Разговор са затеченим лицима лишеним слободе
У тренутку обилазака у једној од просторија су се налазила два лица лишена слободе. Лица су писмено и усмено обавештена о правима, о привремено одузетим предметима и сачињене су потврде које су лица потписала. Лекар их није прегледао, јер према њиховим наводима, није им био потребан преглед.

Такође, лица су навела да су се полицијски службеници према њима опходили професионално и нису имали никакве замерке на њихов рад.

� Препорука CPT упућена Влади Републике Србије (2011) године, параграф 31.


� Препорука упућена Влади Србије (2007) и (2011), параграф 36. и 31.


� Дванаести општи извештај Европског комитета за спречавање мучења и нечовечног или понижавајућег поступања или кажњавања – СРТ (2002), параграф 47.


� Дванаести општи извештај Европског комитета за спечавање мучења и нечовечног или понижавајућег поступања или кажњавања – CPT (2002), параграф 48.


� Заштитник грађана, Препорука 12 – 2619/ 10;  у том смислу и  CPT, Србија (2007), стр.36.  


� Правилник о полицијским овлашћењима, члан  34, став 2.


� Извештај Националног механизма за превецију тортуре о посети ПС Ћуприја од 12. марта 2012. године.

